Примери за такива инициативи са #Ode2JoyChallenge на Europa Nostra (25 държави), инициативата „Раздвижи се“ (Work it out) на организацията European Route of Industrial Heritage („Европейски маршрут на индустриалното наследство“), при която 3 000 млади хора танцуваха едновременно в 10 страни в Европа, и инициативата „Факел“ (Torch initiative), координирана от организацията Future for Religious Heritage („Бъдеще за религиозното наследство“), по време на която бяха събрани лични спомени и истории, свързани с религиозното наследство.

-Декларацията от Барселона за подобряване на устойчивостта и конкурентоспособността на социалните и културните въздействия на туризма в Европа.

4.3.Опазване на културното наследство

В рамките на Европейската година на културното наследство 2018 започна широкомащабна мобилизация за подобряване на начина на опазване на културното наследство на европейско равнище. Конкретните постижения включват:

-„европейски принципи за качество за намеси, финансирани от ЕС, с потенциално въздействие върху културното наследство“ в сътрудничество с ICOMOS; -проучване относно опазването на културното наследство от природни и причинени от човека бедствия, представляващо първото по рода си картографиране на стратегиите и инструментите на равнището на ЕС, които допринасят за изпълнението на Рамковата програма от Сендай за намаляване на риска от бедствия и проправят пътя за по-добро сътрудничество между държавите членки;

-проекти за научни изследвания и изграждане на капацитет за подобряване на разбирането на рисковете от бедствия за културното наследство и укрепване на превантивните мерки;

-проучване на незаконната търговия с културни ценности и използване на наличните технологии за борба с нея; подкрепа за по-задълбочено разбиране на тази престъпна дейност и начините за възпирането ѝ;

-набор от инструменти, разработени в сътрудничество с ЮНЕСКО, на вниманието на европейските служители в съдебната система и правоприлагащите органи по отношение на борбата с незаконния трафик на културни ценности;

-разглеждане на възможността за насърчаване на използването на програмата на ЕС за наблюдение на Земята „Коперник“ за опазване, управление и мониторинг на културното наследство;

-мобилизиране на секторите на съхраняване на културното и историческото наследство за действия в областта на климата в подкрепа на Парижкото споразумение по повод инициативата за мобилизиране на секторите на културното и историческото наследство в подкрепа на климата. Това беше организирано съвместно с ICOMOS във връзка с проведената през 2018 г. Световна среща на високо равнище за действия в областта на климата;

4.4.Иновации

В рамките на Европейската година 2018 бе положено началото на мащабни усилия за насърчаване на появата на иновативни и авангардни решения на предизвикателствата в сектора на културното наследство. Конкретните постижения включват:

-публикацията „Policy Review: Innovation in Cultural Heritage Research“ („Преглед на политиката: иновации при научните изследвания на културното наследство“), публикувания от CORDIS пакет с резултати, озаглавен „Heritage at Risk: EU research and innovation for a more resilient cultural heritage“ („Наследство в риск: научни изследвания и иновации на ЕС за по-устойчиво културно наследство“), и публикацията „Innovative solutions for Cultural Heritage“ („Иновативни решения за културното наследство“);

-наръчник за добри практики за културните и образователните институции „Насърчаване на сътрудничеството в Европейския съюз за умения, обучение и трансфер на знания в професиите в областта на културното наследство“;

-подготовката на новото издание на „Обзор на градовете на културата и творчеството“ — инструмент за сравнителен анализ с цел проследяване на постиженията на градовете на културата и творчеството в Европа;

-съвместния пилотен проект на ЕС и Съвета на Европа STEPS, насочен към разглеждането на жизнеспособни модели на основано на участието управление;

-съвместния проект на ЕС и Съвета на Европа „The Faro Way“, който засили участието в областта на културното наследство.

-доклада на експертната група на ЕС за основано на участието управление на културното наследство.

5.ПОСЛЕДВАЩИ ДЕЙСТВИЯ — ЕВРОПЕЙСКАТА РАМКА ЗА ДЕЙСТВИЕ В ОБЛАСТТА НА КУЛТУРНОТО НАСЛЕДСТВО